wickkiey/tamil-wikipedia-chunked huggingface dataset:
# பாப்புலர் பிரண்ட் ஆப் இந்தியா

## செயல்பாடுகள்

இந்த அமைப்பு இஸ்லாமியருக்கு இடஒதுக்கீடு, இஸ்லாமியத் தனிநபர் சட்ட நீதிமன்றம், பட்டியலினம் மற்றும் முஸ்லீம் மக்களின் கல்வி மேம்பாடு போன்றவற்றில் செயல்பட்டு வருகிறது. இந்த அமைப்பின் அரசியல் பிரிவாக இந்திய சமூக ஜனநாயகக் கட்சி 2009 ஆண்டு தொடங்கப்பட்டது.  
தேசிய மனித உரிமைக்கான கூட்டமைப்பு மற்றும் இதர அமைப்புகளுடன் இணைந்து மனித உரிமை மீரல்களுக்கு எதிராகவும் செயல்படுகிறது. மிஸ்ரா ஆணையத்தில் (சமய சிறுபான்மையோருக்கும் மொழிச் சிறுபான்மையோருக்குமான தேசிய ஆணையம்) இஸ்லாமியருக்கு இடதுக்கீடு வழங்கக்கோரிப் பிரச்சாரங்களை நிகழ்த்தியது. 2012 இல் அப்பாவி குடிமக்களை உபா சட்டத்தில் கைது செய்யப்படுவதாகப் போராட்டங்கள் நடத்தியது.
# பாப்புலர் பிரண்ட் ஆப் இந்தியா

## சேவைகள்

தமிழ்நாட்டில் கொரோனா காலக்கட்டத்தில் இறந்தவர்களின் உடல்களை அடக்கம் செய்யும் பணிகளில் இந்த அமைப்பினர் ஈடுப்பட்டனர். புதுச்சேரி, கேரளா, மகாராஸ்டிரா, பீகார், கர்நாடகா, கோவா போன்ற மாநிலங்களிலும் இந்த பணிகள் செய்தனர்.
# பாப்புலர் பிரண்ட் ஆப் இந்தியா

## குற்றச்சாட்டுகளும், மறுப்புகளும்

2015 மார்ச் மாதம் தேசியப் புலனாய்வுத்துறை 2011 மும்பை குண்டு வெடிப்புகள், 2012 புனே குண்டுவெடிப்பு மற்றும் 2013 ஐதராபாத் குண்டு வெடிப்புக்கள் போன்ற நிகழ்வுகளில் இந்த அமைப்பு தொடர்புடையது என்றது. ஜார்ஜண்ட் மாநில அரசு, இவ்வமைப்பைத் தடை செய்தபோது 2018 இல் உயர்நீதிமன்றம் அத்தடையை விலக்கியது.  
இந்திய நாட்டுக்கு எதிராகவும் சமூகவிரோத செயல்களில் ஈடுபட்டதாகவும், இதர இஸ்லாமிய ஆயுதக்குழுக்களுடன் தொடர்பில் இருப்பதாகவும், ஆயுதங்கள் கொண்டிருப்பதாகவும், கடத்தல், கொலை, மிரட்டல், வெறுப்புப் பேச்சு, மதக்கலவரம், லவ் ஜிகாத் இதர மதச்செயல்பாடுகளில் ஈடுபட்டதாக இவ்வமைப்பின் மிது குற்றச்சாட்டுக்கள் உள்ளன. சர்ச்சைக்குரிய வகையில் கேள்வித்தாளைத் தயாரித்த கேரள பேராசிரியர் டி. ஜெ. ஜோசப் தாக்கப்பட்ட வழக்கில் தொடர்புள்ளதாக சிலர் கைது செய்யப்பட்டனர்.  
2012 இல் உயர்நீதிமன்றத்தில் இவ்வமைப்பின் செயல்பாடுகள் இந்தியாவின் மாணவர்களின் இஸ்லாமிய இயக்கம் போல நாட்டின் பாதுகாப்பில் அச்சுறுத்தலாக உள்ளதாகக் கூறிப் பேரணிக்குத் தடைசெய்ய கேரள அரசு கூறியது. ஆனால் உயர்நீதிமன்றம் மறுத்துவிட்டது.
# பாப்புலர் பிரண்ட் ஆப் இந்தியா

## குற்றச்சாட்டுகளும், மறுப்புகளும்

### கேரளா

2013 ஏப்ரல் இல் கண்ணூர் அருகே நரத் என்னுமிடத்தில் ஆயுதப்பயிற்சியில் ஈடுபட்டதற்காக 21 செயல்பாட்டாளார்களைக் கைது செய்தது. இந்திய பொதுவுடமைக் கட்சி (மார்க்சிஸ்ட்) மற்றும் ராஷ்டிரிய சுயம்சேவாக் சங்கம் போன்ற அமைப்பினர்கள் 27 நபர்களின் கொலை வழக்கில் இவ்வமைப்பு தொடர்புள்ளதாக 2012 இல் கேரள அரசு கேரள உயர்நீதிமன்றத்தில் தெரிவித்தது. அகில பாரத வித்தியார்த்தி பரிசத் அமைப்பைச் சேர்ந்த சச்சின் கோபால் என்ற மாணவர் மற்றும் விஷால் என்ற மாணவர் தலைவரை இந்த அமைப்பைச் சேர்ந்தவர்களால் கொலை செய்யப்பட்டதாக விசாரணை நடந்தது. மத நம்பிக்கையைக் கொச்சைப்படுத்தி, கேள்வித்தாள் தயாரித்த சர்ச்சையில் 2011 ஜனவரியில் டி. ஜே. ஜோசப் என்ற கேரள பேராசிரியரின் கைகள் வெட்டப்பட்டன. இத்தாக்குதல் வழக்கில் இவ்வமைப்பினர் பலர் மீது கேரளக் காவல்துறை வழக்குப் பதிவுசெய்தது. 2015 மே 8 ஆம் நாள் அவ்வமைப்பினர் பதின்மூன்று பேரின் குற்றத்தை உறுதி செய்து தண்டனை வழங்கியது.
# பாப்புலர் பிரண்ட் ஆப் இந்தியா

## குற்றச்சாட்டுகளும், மறுப்புகளும்

### கர்நாடகம்

கருநாடக, மைசூர் மஹாஜன் கல்லூரி வளாகத்தில் 2011 ஜூன் 8 சுதீந்திரா மற்றும் விக்னேஷ் என்ற இருவர் கடத்திப் பணம் மிரட்டல் செய்ததாகச் சிலர் கைது செய்யப்பட்டனர்.
# பாப்புலர் பிரண்ட் ஆப் இந்தியா

## குற்றச்சாட்டுகளும், மறுப்புகளும்

### தமிழ்நாடு

2019 பிப்ரவரி 6 ஆம் நாள் தமிழ்நாட்டுத் திருபுவனத்தில் மதமாற்றத்திற்கு எதிராகப் பேசிய பாமக கட்சியைச் சேர்ந்த இராமலிங்கம் என்பவர் கைகள் வெட்டுப்பட்டு கொலை செய்யப்பட்டார். இது தொடர்பாக இவ்வமைப்பினர் மீது குற்றம்சாட்டு எழுந்தது. தமிழ்நாட்டில் இவ்வமைப்பைத் தடை செய்யக்கோரி இந்து முன்னேற்றக் கழகத்தைச் சேர்ந்த கோபிநாத் சென்னை உயர்நீதிமன்றத்தில் தொடர்ந்த வழக்கை, நீதிமன்றம் 2018 ஜூன் மாதத்தில் தள்ளுபடி செய்தது.
# பாப்புலர் பிரண்ட் ஆப் இந்தியா

## குற்றச்சாட்டுகளும், மறுப்புகளும்

### மறுப்பு

தங்கள் மீது போலிக் குற்றச்சாட்டைகளை பல ஊடகங்களும் அமைப்புகளும் செய்வதாக 2012 இல் தேசிய அளவில் பிரச்சாரம் செய்தது. அதே ஆண்டில் 10 செய்தித்தாள்கள் மீது இந்தியப் பத்திரிக்கை மன்றத்தில் புகார் அளித்தது.
# பாப்புலர் பிரண்ட் ஆப் இந்தியா

## வங்கிக் கணக்குகள் முடக்கம்

2014க்கு பின் இந்த அமைப்பை சேர்ந்தவர்களின் வங்கி கணக்குகளுக்கு பல கோடி முதலீடு செய்யப்படுவதாக புகார்கள் எழுந்தது. இதை அமலாக்க இயக்குனரகம் தீவிரமாக கண்காணித்து வந்தது. கர்நாடகாவில் நடந்த ஹிஜாப் போராட்டத்திற்கும் இந்த அமைப்பின் மாணவர் பிரிவுதான் காரணம் என்று கர்நாடக பாஜகவினர் புகார் தெரிவித்தனர். 2 வருடங்களுக்கு முன் இந்த அமைப்பின் பொதுச் செயலாளர் பதவி வகித்த ரவூப் செரீப் கைது செய்யப்பட்டார். அவரின் வங்கி கணக்கில் பல கோடி முதலீடு செய்யப்பட்டதாக அமலாக்கத்துறை குற்றஞ்சாட்டியது. அதோடு நீதிமன்றத்தில் அமலாக்கத்துறை தாக்கல் செய்த அறிக்கையில் இந்த அமைப்பின் பல்வேறு கணக்குகளில் கணக்கில் வராத 100 கோடிக்கும் அதிகமான பணம் வைப்ப்புத் தொகை செலுத்தப்பட்டுள்ளதை தெரிவித்தது. இந்தியாவில் நடந்த குடியுரிமை சட்ட எதிரிப்பு போராட்டங்கள், தில்லி கலவரம் ஆகியவற்றில் இந்த அமைப்பிற்கு தொடர்பு உள்ளதாக பாஜக குற்றம்சாட்டியது.  
இந்த நிலையில்தான் 1 சூன் 2022 அன்று, பாப்புலர் பிரண்ட் ஆப் இந்தியா அமைப்பின் வங்கி கணக்குகளை முடக்கம் செய்து அமலாக்கத்துறை உத்தரவிட்டது. கருப்பு பணத்தை வெள்ளையாக்குதல் பிரிவின் கீழ் இந்த நடவடிக்கை எடுக்கப்பட்டுள்ளது. பாப்புலர் பிரண்ட் ஆப் இந்தியாவுடன் தொடர்புடைய 33 வங்கி கணக்குகளில் மொத்தமாக ரூபாய் 68.62 இலட்சத்தை அமலாக்கத்துறை முடக்கியது.
# பாப்புலர் பிரண்ட் ஆப் இந்தியா

## வங்கிக் கணக்குகள் முடக்கம்

### சொத்து பறிமுதல்

நவம்பர் 2025ல் பாப்புலர் பிரண்ட் ஆப் இந்தியாவின் ரூபாய் 67 கோடி மதிப்புள்ள சொத்துக்கள் அமலாக்க இயக்குனரகம் முடக்கியுள்ளது.
# பாப்புலர் பிரண்ட் ஆப் இந்தியா

## இந்தியாவில் தடை

பாப்புலர் பிரண்ட் ஆஃப் இந்தியா அமைப்பை சட்ட விரோத அமைப்பாக இந்திய அரசு அறிவித்ததுடன், உபா சட்டத்தின் கீழ் 28 செப்டம்பர் 2022 அன்று, இவ்வமைப்பின் செயல்பாடுகளை 5 ஆண்டுகளுக்கு தடை விதித்தது. மேலும் இதனுடன் தொடர்புடைய அமைப்புகளும், சட்ட விரோத அமைப்புகளாக அறிவிக்கப்பட்டுள்ளதுடன், அதன் செயல்பாடுகளும் ஐந்தாண்டுகளுக்கு தடை விதிக்கப்பட்டது.
# பாப்புலர் பிரண்ட் ஆப் இந்தியா

## இந்தியாவில் தடை

### பின்னணி

இந்தியாவின் பல மாநிலங்களில் பாப்புலர் ஃபிரண்ட் ஆப் இந்தியா அமைப்புடன் தொடர்புடைய 95 இடங்களில் தேசிய புலனாய்வு முகமை 22 செப்டம்பர் 2022 அன்று ஒரே நாளில் சோதனை நடத்தியது. இந்தச் சோதனையில் நூற்றுக்கும் மேற்பட்டோர் விசாரணைக்காக தடுப்புக் காவலில் வைக்கப்பட்டனர்.
# நட்டாக்கி பிரியங்கா

**நட்டாக்கி பிரியங்கா** (*Nutakki Priyanka*) என்பவர் ஓர் இந்திய சதுரங்க விளையாட்டு வீர்ர் ஆவார். இவர் 2002 ஆம் ஆண்டு சூன் மாதம் 01 ஆம் நாள் பிறந்தார். இந்தியப் பெண்கள் அனைத்துலக மாசுட்டர் என்ற பட்டம் இவருக்கு 2018 ஆம் ஆண்டு வழங்கப்பட்டது.
# நட்டாக்கி பிரியங்கா

## வாழ்க்கை வரலாறு

இளையோர் சதுரங்கச் சாம்பியன் பட்டப் போட்டிகளின் வெவ்வேறு வயது பிரிவு போட்டிகளில் நட்டாக்கி பிரியங்கா கலந்து கொண்டு வெற்றிகளைப் பெற்றுள்ளார். ஒன்பது வயதுக்கு உட்பட்டோர் பிரிவில் 2011, பதினோரு வயதுக்கு உட்பட்டோர் பிரிவில் 2013, 13 வயதுக்கு உட்பட்டோர் பிரிவில் 2015 போன்றவை இவருடைய வெற்றிகள் ஆகும்.  
2012 ஆம் ஆண்டில் நடைபெற்ற பெண்களுக்கான ஆசிய இளையோர் சதுரங்க சாம்பியன் பட்டப் போட்டியில் 10 வயதுக்கு உட்பட்டோர் பிரிவுப் போட்டியிலும், பெண்களுக்கான உலக இளையோர் சதுரங்க சாம்பியன் பட்டப் போட்டியில் 10 வயதுக்கு உட்பட்டோர் பிரிவுப் போட்டியிலும் போட்டியிட்டு நட்டாக்கி பிரியங்கா வெற்றிகள் பெற்றார்.
2018 ஆம் ஆண்டு ஆகத்து மாதம் ரீகா தொழில்நுட்ப பல்கலைக்கழக சதுரங்கச் சாம்பியன் பட்ட்த்தின் ஏ பிரிவு போட்டியில் மிகச் சிறந்த பெண் சதுரங்க வீராங்கனை என்ற பட்டம் இவருக்குக் கிடைத்தது.
# இச்சை

'', ஐயரானிமஸ் பாஸ் என்ற ஜெர்மானியரது ஓவியம்]]  
**இச்சை** அல்லது **ஆசை** என்பது ஒரு பொருள் அல்லது ஓர் உணர்வைத் தீர்ப்பதற்கான சூழ்நிலைக்கு ஆழ்ந்த ஆர்வத்தை அல்லது ஏக்கத்தை உருவாக்குகின்ற ஓர் உளவியல் சக்தியாகும்.
இச்சை என்பது பாலியல், காதல், பணம் அல்லது சக்தி போன்ற எந்த வடிவத்தையும் எடுக்க முடியும். சாதாரணமாக உணவின் மீதான இச்சை என்பது தேவைக்கான உணவைத் தேடுவதிலிருந்து வேறுபட்டதாகும்.
# இச்சை

## சமயங்களில் இச்சை

சமயங்கள் குறிப்பாக கிறித்துவமானது பெருவிருப்பம், இச்சை இவற்றுக்கிடையே ஒரு வேறுபாட்டை வரையறுக்கின்றது. இச்சை என்பது ஓர் ஆசை அல்லது பொருத்தமற்ற ஆசையாகும். மேலும் இது வலுவானதும், நீதியற்ற வகையிலும் வரும் ஒழுக்கமற்றது என வகைப்படுத்துகிறது. அதே நேரம் சரியான நோக்கத்திற்காகக் கொள்ளும் ஆசையானது கடவுளால் கொடுக்கப்பட்ட ஒழுக்கமானதாகக் கருதப்படுகிறது
# இச்சை

## சமயங்களில் இச்சை

### பௌத்தம்

பௌத்த மெய்யியல் தத்துவங்களின் அடிப்படையில், இச்சையானது ஒரு குறிப்பிட்ட இடத்தைக் கொண்டுள்ளது. புத்தமதம் கூறும் அடிப்படையான நான்கு உண்மைகளில் இரண்டாவதாக இச்சை குறிப்பிடப்படுகிறது.  
அனைவரது வாழ்விலும் துன்பம் என்பது இயற்கையானது.  
ஆசையே துன்பத்திற்குக் காரணம்.  
ஒருவருடைய வாழ்விலும் இயற்கையிலேயே துன்பத்தை அறுக்கும் வழி உள்ளது.  
ஆசையை அறுத்தல் என்பதே ஒருவருடைய வாழ்வில் துன்பத்தைப் போக்கும் வழியாகும்.  
இச்சையானது ஒரு குறிப்பிட்ட பொருள் மீதான, அதனோடு இணைந்திருத்தல், அதனைக் குறிப்பாகச் சுட்டுதல் ஆகிய உள்ளார்ந்த உண்ர்ச்சிகரமான விருப்பமாகும். இது வடிவு, உணர்ச்சி, அறிவு (ஞானம்), மனப்பான்மை, உணர்வுநிலை எனப்படும் ஐந்து ஸ்கந்தங்கள் என்பவற்றுடன் தொடர்புடையதாகும். இந்த விடயங்களின் சில சேர்க்கைகளால் நமக்குள் ஆசை உருவாகின்றன. எனவே ஆசையே ஒருவரது இழிநிலைக்கு பொதுவான இறுதியான காரணமாக இருக்கிறது. மேலும் குறிப்பிட்ட துன்பத்திற்கான உடனடி வேர்க்காரணமாகவும் ஆசையே இருக்கின்றது.  
ஆசையை இல்லாமல் ஆக்குதல் அல்லது ஆசையிலிருந்து விடுபடுதல் என்பது பொதுவாகத் தவறாகவே புரிந்துகொள்ளப்படுகிறது. முக்திநிலையை அல்லது ஏழு கொடிய பாவங்களிலிருந்து விடுபட விருப்பம் கொள்ளாமல் அவரது இச்சையுடன் இறந்துபோதலால், ஒருவர் தன் சுய திருப்திக்காக செய்த தலையாய கர்மாவானது அவரது ஒவ்வொரு பிறவியிலும் பின்தொடர்ந்து வந்துகொண்டே இருக்கும். அதனால் மீண்டும் மீண்டும் வாழ்க்கைச் சக்கரத்தில் முடிவே இல்லாமல் பிறவி எடுக்க வேண்டியதாகிறது. அவ்வாறின்றி சரியான வழியில் வாழ்தல், வாழ்க்கையைப் பற்றிய சரியான விழிப்புணர்வு ஆகியவை சிலரால் கண்டுபிடிக்கப்பட்டு வாழ்வில் கடைபிடிக்கப்பட்டு வந்துள்ளது.  
ஸ்ரீ வத்சம் என்று சொல்லக்கூடிய ஒரு முடிவற்ற முடிச்சுக் குறியீடு ஒன்றை சரியான உலக கண்ணோட்டத்தோடு ஒப்பிடும்போது, அது முடிவற்ற இந்த வாழ்க்கையைப் பற்றிய குறியீடாகும். இது ஒருவர் உலக இச்சையிலிருந்து விடுபட்டு விடுதலையடைய விரும்பும் அந்த நபரைக் குறிப்பதாகும் பிரதிபலிப்பதாகும். இவ்வுலக வாழ்வின் மீதான பற்றுகளுக்கு நான்கு விடயங்கள் காரணங்களாய் உள்ளன. சடங்குகள், உலகப்பற்று, மகிழ்ச்சி, மற்றும் சுயம் ஆகியவையே அவையாகும். இந்த நான்கினையும் விழிப்புணர்வுடன் அறிந்து, நன்னெறியைப் பின்பற்றி வாழ்பவர்களை, அருகத நிலையை அடைந்தவர் என பௌத்தம் கூறுகிறது.  
ஆசையை அறுக்கவேண்டுமெனில், அதன் திட்டமிடப்படாத விளைவுகளை முதலில் அறிந்துகொள்ள வேண்டும். மேலும் விழிப்புணர்வுடன் கூடிய நேர்மையான எண்ணம், நேர்மையான பேச்சு, நேர்மையான நடத்தை, வாழ்வாதாரங்கள், நேர்மையான முயற்சி ஆகியவற்றுடன் ஆசை அமர்ந்துள்ள இடத்தினையும் அறிந்து மனதை ஒருமுகப்படுத்த வேண்டும்.
# மிகவும் பிற்படுத்தப்பட்ட வகுப்பினர், தமிழ்நாடு

**மிகவும் பிற்படுத்தப்பட்டோர்** (*Most Backward Classes in Tamilnadu*) தமிழ்நாட்டில் 41 சாதியினர்களை மிகவும் பிற்படுத்தப்பட்டோர் பட்டியலில் தமிழ்நாடு அரசு வைத்துள்ளது. கல்வி மற்றும் வேலைவாய்ப்புகளில் சீர்மரபினருடன் சேர்த்து மிகவும் பிற்படுத்தப்பட்ட சாதியினர்களுக்கு 20% இட ஒதுக்கீடு தமிழ்நாடு அரசு வழங்கியுள்ளது.
# மிகவும் பிற்படுத்தப்பட்ட வகுப்பினர், தமிழ்நாடு

## மிகவும் பிற்படுத்தப்பட்டோர் பட்டியல்

1. அம்பலக்காரர்
1. ஆண்டிப்பண்டாரம்
1. பெஸ்தா, சீவியர்
1. பட்ராஜீ (சத்திரிய ராஜீக்கள் நீங்கலாக)
1. போயர், ஒட்டர்
1. தாசரி
1. தொம்மரா
1. எரவள்ளர் (இவ்வினத்தவர்கள் பட்டியலில் பழங்குடியினராக உள்ள (கன்னியாகுமரிமாவட்டத்திலும்,தென்காசி வட்டம்,செங்கோட்டை வட்டம் நீங்கலாக)
1. இசை வேளாளர்
1. ஜம்புவானோடை
1. ஜங்கம்
1. ஜோகி
1. கொங்குச் செட்டியார் (கோயம்புத்தூர் மற்றும் ஈரோடு மாவட்டம் மாவட்டங்களில் மட்டும்)
1. கொரச்சா
1. குலாலர், குயவர், கும்பரர் (தஞ்சாவூர், நாகப்பட்டினம், திருவாரூர், புதுக்கோட்டை, இராமநாதபுரம், சிவகங்கை, விருதுநகர், திருநெல்வேலி மற்றும் தூத்துக்குடி மாவட்டங்கள்)
1. குன்னுவர் மன்னாடி
1. குறும்பர், குறும்ப கவுண்டர்
1. குறு உறனி செட்டி
1. மருத்துவர், நாவிதர், மங்கலா, வேலக்கட்டலவா, வேலக்கட்டல நாயர் மற்றும் புரோனோபகாரி
1. மோண்ட் கொல்லா
1. மவுண்டாடன் செட்டி
1. கேந்திரா, மேதரா
1. முட்டலகம்பட்டி
1. நரிக்குறவர்
1. நோக்கர்
1. வன்னிய குல சத்திரியர் (வன்னியர், வன்னியா, வன்னியகவுண்டர், கவுண்டர் அல்லது கண்டர், படையாட்சி, பள்ளி மற்றும் அக்னி குல சத்திரியர் உட்பட)
1. பரவர் (இச்சமுதாயத்தினர் பட்டியல் வகுப்பினராக உள்ள (கன்னியாகுமரிமாவட்டத்திலும்,தென்காசி வட்டம்,செங்கோட்டை வட்டம் நீங்கலாக, கிறித்துவ மதத்திற்கு மாறியவர் உட்பட)
1. மீனவர் (பர்வதராஜகுலம், பட்டணவர், செம்படவர் கிறித்துவ மதத்திற்கு மாறியவர் உட்பட)
1. முக்குவார் அல்லது முகயர் (கிறித்துவ மதத்திற்கு மாறியவர் உட்பட)
1. புன்னன், வேட்டுவ கவுண்டர்
1. பண்ணையார் (கன்னியாகுமரி மாவட்டத்தில் கதிகாரர் நீங்கலாக)
1. சதாத ஸ்ரீ வைஷ்ணவ (சதானி, சட்டாடி மற்றும் சட்டாட வைஷ்ணவ உட்பட)
1. சோழிய செட்டி
1. தெலுங்குப் பட்டி செட்டி
1. தொட்டிய நாயக்கர் (ராஜகம்பளம், கொல்லாவர், சில்லவர், தொக்களவார் மற்றும் தொழுவ நாயக்கர்)
1. தொண்டைமான்
1. வலையர் (செட்டிநாடு வலையர் உட்பட)
1. வண்ணார் (சலவைத் தொழிலாளர்), அகசா, மடிவளா, ஏகாலி, ராஜகுல, வேலுத்தடார் மற்றும் ராஜாகா உட்பட) (இச்சமூகத்தினர் பட்டியலிடப்பட்ட சாதிகளாக இருக்கும் (கன்னியாகுமரிமாவட்டத்திலும்,தென்காசி வட்டம்,செங்கோட்டை வட்டம் நீங்கலாக)
1. வேட்டைக்காரர்
1. வேட்டுவ கவுண்டர்
1. யோகீஸ்வரர்
# மிகவும் பிற்படுத்தப்பட்ட வகுப்பினர், தமிழ்நாடு

## இவற்றையும் காண்க

- சீர்மரபினர்
- இந்திய நடுவண் அரசு அறிவித்துள்ள இதர பிற்படுத்தப்பட்டவர்களின் பட்டியல் – தமிழ்நாடு
- பிற்படுத்தப்பட்டோர்
- கிரீமிலேயர்
- மிகவும் பிற்படுத்தப்பட்டோர்
- இதர பிற்படுத்தப்பட்ட வகுப்பினர்
- பட்டியல் சமூகத்தினரும் பட்டியல் பழங்குடியினரும்
- பொருளாதாரத்தில் நலிந்த பிரிவினர்
- முன்னேறிய வகுப்பினர்
- ஜம்மு காஷ்மீரில் இட ஒதுக்கீடு
- தமிழக சாதிகள் பட்டியல்
# சர்வம் தாளமயம்

**சர்வம் தாளமயம்** (sarvam thaalamayam) இந்தியத் திரைப்படமாகும். இதனை ராஜீவ் மேனன் இயக்கினார். இப்படம் 2019ஆம் ஆண்டு பிப்ரவரி 1ஆம் தேதியன்று வெளியானது. இப்படத்தில் இசையமைப்பாளரும் நடிகருமான ஜி. வி. பிரகாஷ் குமார் மற்றும் நடிகை அபர்னா பாலமுரளி ஆகியோர் முக்கிய கதாபாத்திரங்களில் நடித்துள்ளனர். இப்படத்தில் நெடுமுடி வேணு, வினீத், சாந்தா தனஞ்செயன் மற்றும் குமரவேல் ஆகியோர் துணை கதாபாத்திரங்களில் நடித்துள்ளனர். இசையமைப்பாளர் ஏ. ஆர். ரஹ்மான், ஒளிப்பதிவாளர் ரவி யாதவ் மற்றும் படத்தொகுப்பாளர் அந்தோனி ஆகியோர் இப்படத்தில் முக்கிய பங்களித்துள்ளனர்.
# சர்வம் தாளமயம்

## நடிகர்கள்

- ஜி .வி. பிரகாஷ் குமார்
- அபர்னா பாலமுரளி
- நெடுமுடி வேணு
- வினீத்
- சாந்தா தனஞ்செயன்
- இளங்கோ குமரவேல்
- திவ்யதர்ஷினி
- ரவி பிரகாஷ்
- மாரிமுத்து
- பாலா சிங்  
சிறப்புத் தோற்றமாக  
- உன்னி கிருஷ்ணன்
- ஸ்ரீநிவாஸ்
- சிக்கில் குருசரண்
- கார்த்திக்
- பாம்பே ஜெயஸ்ரீ
# சர்வம் தாளமயம்

## தயாரிப்பு

2000ஆம் ஆண்டில் வெளிவந்த கண்டுகொண்டேன் கண்டுகொண்டேன் திரைப்படத்தை தொடர்ந்து இயக்குநர் ராஜீவ் மேனனின் சர்வம் தாளமயம் மூன்றாவது திரைப்படமாகும். இப்படம் மார்ச் 2016ஆம் ஆண்டில் தயாரிப்பு தொடங்கியது. நடிகை சாய் பல்லவி முக்கிய பெண் கதாபாத்திரத்தில் நடிக்க இப்படக்குழு தேர்வு செய்தனர். சில காரணங்களினால் இப்படம் தற்காலிகமாக தயாரிப்பு நிறுத்திவைக்கப்பட்டது. நீண்ட இடைவேளைக்குப் பின்னர், நடிகை சாய் பல்லவிக்குப் பதிலாக மலையாளத் திரைப்பட நடிகை அபர்னா பாலமுரளியை தேர்வு செய்தனர். ரவி யாதவ் ஒளிப்பதிவாளராகவும் மற்றும் அந்தோனி படத்தொகுப்பாளராகவும் முடிவு செய்தனர்.
# சர்வம் தாளமயம்

## இசை

இப்படத்தில் ஆறு பாடல்கள் உள்ளன. இயக்குநர் ராஜீவ் மேனன் ஒரு பாடலை இசையமைத்துள்ளார். பாடலாசிரியர்கள் மதன் கார்க்கி, அருண்ராஜா காமராஜ் மற்றும் நா.முத்துகுமார் ஆகியோர் இப்படத்திற்கு பாடல்களை இயற்றியுள்ளனர். நவம்பர் 18ஆம் தேதியன்று ஏ.ஆர்.ரஹ்மான் தனது டிவிட்டர் பக்கத்தில் திரைப்பட பாடல்களை வெளியிடப்பட்டது. இப்பாடல்கள் தெலுங்கில் பாடலாசிரியர்கள் ராகெந்து மெளலி மற்றும் தியாகராஜா ஆகியோர் இயற்றியுள்ளனர்.
# மலரினும் மெல்லிய

***மலரினும் மெல்லிய*** (malarinum melliya) 2008 இல் வெளியான தமிழ் காதல் திரைப்படம். பி. எஸ். செல்வராஜ் இயக்கத்தில் விக்னேஷ், வர்ஷினி, பெரியார்தாசன், மற்றும் சிவசக்ரவர்த்தி ஆகியோர் நடித்தனர். சுகுமாரி ராஜமனோகரன் தயாரிப்பில் சௌந்தர்யன் இசையமைப்பில் 9 மே 2008 இல் வெளியானது. விக்னேஷிற்கு பின்னணி குரல் வழங்கிய கே. பி. சேகர் தமிழக அரசு திரைப்பட விருதுகள் 2007 ஆம் ஆண்டிற்கான சிறந்த பின்னணி குரல் கொடுப்பவர் (ஆண்) விருது பெற்றார்.
# மலரினும் மெல்லிய

## கதைச்சுருக்கம்

கிராமத்திற்கு வரும் பள்ளி ஆசிரியர் ஒரு பெரிய வீட்டின் முன் மக்கள் கூடிநிற்பதைப் பார்த்து அந்த கிராமத்தைச் சேர்ந்த பெரியவரிடம் (பெரியார்தாசன்) அதற்கானக் காரணத்தைக் கேட்கிறார். அந்த கிராமத்தின் தலைவர் இளங்கோ (விக்னேஷ்) மரணப்படுக்கையில் இருப்பதாகச் சொல்லி, இளங்கோவின் வாழ்க்கைப் பற்றிக் கூறுகிறார்.  
பணக்காரரான சுந்தரவதனம் (சிவ சக்கரவர்த்தி) அந்த கிராமத்தினர் உயர்வாக மதிக்கும் பெரிய மனிதர். அவருடைய மூத்த மகன் இளங்கோ (விக்னேஷ்) தந்தையின் வழிநடப்பவர். சுந்தரவதனம் காதல் திருமணத்தை எதிர்ப்பவர். அந்த ஊர்க் கோயிலின் அர்ச்சகர் பெண் சந்தியாவும் (வர்ஷினி) இளங்கோவும் காதலிக்கிறார்கள். அந்த ஊரில் காதலிப்பவர்களுக்குத் தண்டனை வழங்கி அவர்களைப் பிரிக்கும் சுந்தரவதனம் மகனின் காதலைக் கேள்விப்பட்டு, சந்தியாவின் தந்தையை அவமானப்படுத்துகிறார். இதனால் இளங்கோ தந்தையை எதிர்த்துப் பேசுகிறான். அதிர்ச்சியில் மாரடைப்பு ஏற்பட்டு சுந்தரவதனமும் அவர் மனைவியும் இறக்கின்றனர். இதற்கு சந்தியாவும் அவள் தந்தையும்தான் காரணம் என்று அவர்களை ஊரைவிட்டுத் துரத்துகின்றனர். போகும் முன் சந்தியா தன் காதல் உண்மையானது என்று இளங்கோவிடம் சொல்லிவிட்டுச் செல்கிறாள். இளங்கோ அவனது தந்தையின் பொறுப்புகளை ஏற்று அந்தக் கிராமத்தின் தலைவராகிறான். அவன் திருமணம் செய்துகொள்ளாமல் அந்த கிராமத்திற்காக வாழ்கிறான், என்று கதையைக் கூறி முடிக்கிறார்.  
திருமணம் செய்துகொள்ளாமல் வாழும் சந்தியா இறக்கும்தருவாயில் இருக்கும் வயதான தன் காதலன் இளங்கோவைக் காண வருகிறாள். வாழ்க்கையில் இணைய முடியாத சந்தியாவும் இளங்கோவும் தங்கள் மரணத்தில் ஒன்றாக இணைகின்றனர்.
# மலரினும் மெல்லிய

## நடிகர்கள்

- விக்னேஷ் - இளங்கோ
- வர்ஷினி - சந்தியா
- சிவசக்ரவர்த்தி - சுந்தரவதனம்
- பெரியார்தாசன்
- பி. எஸ். செல்வராஜ்
- ஜாய்
- தாதா முத்துக்குமார் - அர்ச்சகர்
- முத்துக்காளை
- நெல்லை சிவா
- கோபி
- விஜயபாஸ்கர்
- வீரா
- புதுகை மணிமாறன்
- சுந்தர்
- லதா - இளங்கோ சகோதரி
- ஷர்மிளா - இளங்கோ சகோதரி
- மகேஸ்வரி
- கற்பகம்
- நாகலட்சுமி
# மலரினும் மெல்லிய

## தயாரிப்பு

இப்படத்தின் படப்பிடிப்பு புதுக்கோட்டை, கொடைக்கானல், அறந்தாங்கி, நாட்டரசன்கோட்டை, திருச்சிராப்பள்ளி, தஞ்சாவூர், ஸ்ரீபெரும்புதூர் மற்றும் சென்னை ஆகிய ஊர்களில் நடந்தது. மலரினும் மெல்லிய படத்தில் விக்னேஷ், வர்ஷினிக்குக் கொடுத்த முத்தம் பரபரப்பாக பேசப்பட்டது.
# மலரினும் மெல்லிய

## இசை

படத்தின் இசையமைப்பாளர் சவுந்தர்யன். பாடலாசிரியர்கள் முத்து விஜயன், கவிமுகில், சீர்காழி சிற்பி மற்றும் பாலமுருகன் ஆகியோர். ராம நாராயணன், கலைப்புலி ஜி. சேகர் பங்கேற்ற பாடல் வெளியீட்டு நிகழ்ச்சியில் கார்த்தி பாடல்களை வெளியிட்டார்.  
| 1 | கண்ணுகொட்ட | ரஞ்சித், ரோஷிணி | 4:46 |  |
| --- | --- | --- | --- | --- |
| 2 | நிஜமாய் நிஜமாய் | முகேஷ், வினயா | 4:27 |  |
| 3 | அடடா அடடா | முகேஷ் | 4:45 |  |
| 4 | விழியோரமாய் | முகேஷ் | 4:51 |  |
| 5 | காதல் சம்மதம் | வினயா | 4:28 | } |
# மலரினும் மெல்லிய

## வெளியீடு

இப்படம் வணிகரீதியில் தோல்விப்படமானது .
# கோலங்கள்

**கோலங்கள்** (Kolangal) 1995 இல் வெளிவந்தத் தமிழ்த் திரைப்படமாகும். இதனை ஐ. வி. சசி இயக்கியுள்ளார். இப்படத்தில் ஜெயராம் மற்றும் குஷ்பூ ஆகியோர் முன்னணி பாத்திரங்களில் நடித்திருந்தனர். ஹென்றி இதனைத் தயாரிக்க, , இசையமைப்பு இளையராஜா , 1995 செப்டம்பர் 15 அன்று வெளியிடப்பட்டது
# கோலங்கள்

## கதை

கங்கா (குஷ்பூ), ஒரு தமிழ்ப்பெண் இவருக்கு இந்தி தெரியாது , மும்பையிலுள்ள தனது தோழி மாலினியை சந்திக்க வருகிறார். அங்கு பைரவனை (ரகுவரன்) சந்திக்கிறார், மாலினியைத் தனக்கும் தெரியும் என்று கூறி கங்காவை ஒரு விடுதியில் விற்று விடுகிறார். அங்கு சென்ற தமிழ்நாடு காவல்துறை விடுதியிலுள்ள அனைத்து தமிழ்ப்பெண்களையும் காப்பாற்றுகின்றனர். ஆனந்த் (ஜெயராம்) என்ற காவல் அதிகாரி கங்காவின் நிலைமையை அறிந்து யாருக்கும் தெரியாமல் ரகசியத் திருமணம் செய்து கொள்கிறார்.,  
ஆனந்தின் தாய் கற்பகம் (கே. ஆர். விஜயா), மாமா, சுந்தரபாண்டி (ஆர். சுந்தர்ராஜன்), அண்ணன். சங்கர் மற்றும் அவரது குடும்பம், ஆகியோருடன் கூட்டுக்குடும்பமாக ஒரே வீட்டில் ஒன்றாக வாழ்ந்து வருகின்றனர்.பைரவன் கங்கைவைத் தேடி அங்கே வர, குடும்பத்தில் ஏற்படும் குழப்பங்களை எவ்வாறு ஆனந்தும், கங்காவும் எதிர்கொள்கின்றனர் என்பது படத்தின் முடிவு சொல்கிறது.
# கோலங்கள்

## நடிகர்கள்

- ஜெயராம் - ஆனந்த்
- குஷ்பூ - கங்கா
- ரகுவரன் - பைரவன்
- ராஜா - ராஜேஷ்
- கஸ்தூரி - உமா
- சரத் பாபு - சங்கர்
- வைஷ்ணவி - அர்ச்சனா
- சஞ்சய் - விஜய்
- சங்கவி - சங்கீதா
- கே. ஆர். விஜயா - கற்பகம்
- ஆர். சுந்தர்ராஜன் - சுந்தரபாண்டி
- செந்தில் - முருகா
- வாசுகி - அஞ்சலி
- நாசர்
- நிழல்கள் ரவி
- டெல்லி கணேஷ்
- விஜய சந்திரிகா
- ஷர்மிளி - சரோஜா
- குமரி முத்து
- ஆர். என். ஆர். மனோகர் - மாதவன்
# கோலங்கள்

## தயாரிப்பு

ஆரம்பத்தில் இயக்குநர் பரதன் இயக்குவதாக இருந்தது, ஆனால் ,பின்னர் அவருக்கு பதிலாக ஐ. வி. சசி இயக்கினார்.. மேலும் படத்தயாரிப்பின் போது இயக்குநர் பிரதாப் போத்தன் இயக்குவதாகவும் , நடிகர் அரவிந்த்சாமி இப்படத்தில் நடிப்பதாகவும் ஒரு வதந்தி இருந்தது, ஆனால் அது எதுவும் நடக்கவில்லை.
# கோலங்கள்

## விருதுகள்

**1995 தமிழக அரசு திரைப்பட விருதுகள்**
- வெற்றி – தமிழக அரசு வழங்கிய சிறந்த திரைப்படத்திற்கான விருதுகளில் இரண்டாம் பரிசினை பெற்றது
- வெற்றி – சிறந்த நடிகை - குஷ்பூ
# கோலங்கள்

## ஒலித்தொகுப்பு

1995இல் வெளிவந்த ஆறு பாடல்கள் அடங்கிய இதன் இசையமைப்பு இளையராஜா. 1995, பாடல்களை வாலி எழுதியுள்ளார்.  
| எண் | பாடல் | பாடியோர் | காலம் |  |
| --- | --- | --- | --- | --- |
| 1 | 'மௌன ராகம்' | எஸ். ஜானகி | 5:16 |  |
| 2 | 'நேத்து பாத்தாலே' | மனோ, எஸ். ஜானகி | 7:01 |  |
| 3 | 'ஒரு கூத்தில்' | மனோ, லேகா | 5:10 |  |
| 4 | 'தமிழன் படைச்சு' | மனோ, சித்ரா | 5:04 |  |
| 5 | 'தெற்கு வீசும்' | அருண்மொழி ,லேகா | 5:47 |  |
| 6 | 'உல்லாச பூங்கதிரே' | சித்ரா | 4:54 | } |
# சேத்தன் பாபூர்

**சேத்தன் பாபூர்** (*Chetan Baboor*) என்பவர் ஓர் இந்திய மேசைப் பந்தாட்ட வீர்ர் ஆவார். இவர் 1974 ஆம் ஆண்டு ஏப்ரல் 22 ஆம் நாள் பிறந்தார். இந்தியாவின் அனைத்துலக மேசைப் பந்தாட்ட சாம்பியனாக சேதன் பாபூர் கருதப்படுகிறார். விளையாட்டுத் துறையில் சிறந்து விளங்குபவர்களுக்காக இந்தியாவில் வழங்கப்படும் மிக உயர்ந்த விருதான அருச்சுனா விருது 1997 ஆம் ஆண்டு இவருக்கு வழங்கப்பட்டது. இவர் கர்நாடகாவிலுள்ள ஓலெனராசிபுராவின் பாபுர் காம்மி சமூகத்தைச் சேர்ந்தவர் ஆவார். நான்கு முறை தேசிய சாம்பியன் என்ற தலைப்புப் பட்டத்தையும், பொதுநலவாய சாம்பியன் பட்ட மேசைப் பந்தாட்ட போட்டிகளில் இரண்டு முறை தங்கப் பதக்கத்தையும் சேத்தன் வென்றிருக்கிறார். சேத்தன் இந்தியாவின் லக்னோ நகரில் பிறந்தவர் என்றாலும் கர்நாடகா, தமிழ்நாடு மற்றும் பெட்ரோலியம் விளையாட்டு கட்டுப்பாட்டு வாரியம் மற்றும் சுவீடனின் நிறுவனம் ஒன்று என அவற்றின் பிரதிநிதியாக விளையாடினர். தன்னுடைய விளையாட்டு சாதனைகளைத் தவிர இராத்திரிய வித்யாலயா பொறியியல் கல்லூரியிலிருந்து ஓர் இயந்திரவியல் பொறியாளர் பட்டத்தையும் மற்றும் தண்டர்பேர்ட் குளோபல் மேலாண்மை நிறுவனத்திலிருந்து ஒரு முதுகலை வணிக நிர்வாகப் பட்டமும் பெற்றவராக உள்ளார்.  
தன்னுடைய முதுகலை வணிக நிர்வாகப் படிப்பை முன்னிட்டு சேத்தன் தன்னுடைய 27 ஆவது வயதில் மேசைப்பந்து விளையாடுவதை நிறுத்தினார். அப்போதிலிருந்து வணிகவியல் ஆலோசகராக பணிபுரிந்து வருகிறார். 1999 ஆம் ஆண்டு உலகத் தரவரிசையில் 68 ஆவது இடத்தில் இருந்ததே மேசைப் பந்தாட்ட்த்தில் இவரது சிறந்த சாதனையாக இருந்து வருகிறது. 2004 ஆம் ஆண்டு இவர் உலகச் சாம்பியன் பட்டப் போட்டியில் கலந்து கொண்டதும் சிறப்பான சாதனையாகவே கருதப்படுகிறது.  
பெங்களுரு/நியூயார்க் நகரங்களில் இவர் தற்போது வசித்து வருகிறார். ஆசிய விளையாட்டுகளின் தொகுப்பாளராக தொலைக்காட்சியில் பணிபுரிகிறார். இவை தவிர ஆக்சுடிரியா இங்க் என்ற ஒரு நிறுவனத்தில் முதல்வராகவும் பணியில் நீடிக்கிறார்.
# தேனி மலை மாடு

**தேனி மலை மாடுகள்** தேனி மலைப்பகுதியில் கூட்டம் கூட்டமாக இருக்க கூடியது. இந்த இனத்தில் கரும்போர், செம்போர் எனக் கூடிய உடம்பில் வண்ணமுள்ள மாடுகள் காணப்படும். இதனுடைய காளைகள் ஜல்லிக்கட்டு, ரேக்ளா போட்டிகளுக்குச் சிறந்தவை எனக் கருதப்படுகிறது. என்றாலும், அண்மை காலம் வரை தேனி மலை மாடுகள் பல கிராமத்தினர் சேர்ந்து நடத்தும் ஜல்லிக்கட்டில் பெரும்பாலும் கலந்து கொண்டதில்லை. கிராம அளவில் நடத்தப்படும் மஞ்சு விரட்டில் இம்மாடுகள் கலந்து கொள்வது வழக்கம். முன்பு, வனப்பகுதிகளில் மலைமாடுகள் மேய்ச்சலுக்கு செல்ல அனுமதிக்கப்பட்டு வந்தது. ஆனால், சமீபகாலமாக மலைமாடுகளை வனப்பகுதியில் மேய்ச்சலுக்கு விட வனத்துறை மறுத்து வருவதால் இப்பகுதியிலுள்ள விவசாயிகள் மிகுந்த சிரமத்திற்கு உள்ளாகி வருகிறார்கள்.
# பொட்டாசியம் அமைடு

**பொட்டாசியம் அமைடு** (*Potassium amide*) என்பது KNH<sub>2</sub>, என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பொட்டாசியம் நேர் மின்னயனியும் அமோனியா இணைகாரமும் சேர்ந்து பொட்டாசியம் அமைடு உருவாகிறது. இத்திண்மம் மஞ்சள் பழுப்பு நிறத்தில் காணப்படுகிறது. ஒரு பூச்சிக் கொல்லியாக இச்சேர்மம் பயன்படுகிறது.
# பொட்டாசியம் அமைடு

## தயாரிப்பு

பொட்டாசியம் உலோகத்துடன் வாயு நிலை அமோனியாவை வினைபுரியச் செய்து பொட்டாசியம் அமைடு தயாரிக்கப்படுகிறது. இதற்குப் பதிலாக பொட்டாசியம் ஆக்சைடுடன் திரவ அமோனியாவை -50 ° செ வெப்பநிலையில் வினைபுரியச் செய்தும் மாற்று முறையில் தயாரிக்கப்படுகிறது.
# இஸ்டம் (2001 திரைப்படம்)

**இஸ்டம்** (, என்பது தெலுங்கு திரைப்படம் ஆகும். விக்ரம் குமார் மற்றும் ராஜ் குமார் ஆகியோர் இப்படத்தை இயக்கியுள்ளார். ராமோஜி ராவ் இப்படத்தை தயாரித்துள்ளார்.சிரேயா சரன் இப்படத்தில் அறிமுகம் ஆனார்.
# இஸ்டம் (2001 திரைப்படம்)

## நடிகர்கள்

- சரண் யோதா -கார்த்திக்
- சிரேயா சரன் -நேகா
- சந்திர மோகன் - நேகா தந்தை
- பூனம் தில்லான் - லட்சுமி கார்த்திக் அம்மா
- சரத் பாபு -சக்ரவர்த்தி, கார்த்திக் தந்தை
- சீனிவாச ரெட்டி - கார்த்திக் நண்பன்
- காயூம் - ரகு, கார்த்திக் நண்பன்
- நவீன்
- சர்வன்
- ஜெயசுதா - நேகாவின் அன்னை
# சீனிவாச ரெட்டி

**சீனிவாச ரெட்டி** என்பவர் தெலுங்குத் திரைப்பட நகைச்சுவை நடிகர் மற்றும் நடிகர் ஆவார்.  
2001 இல் வெளிவந்த இஷ்டம் திரைப்படத்தில் முதன்முதலாக நடித்தார்.இடியட், வெங்கி, டார்லிங் போன்ற திரைப்படங்களில் கவனம் பெற்றார்.
# சீனிவாச ரெட்டி

## இயக்கிய படங்கள்

- சிவம்
- மாமா மஞ்சு அல்லுடு
# சை (திரைப்படம்)

***சை***(Sye) என்பது செப்டம்பர் 23,2004 ஆம் ஆண்டு வெளிவந்த தெலுங்கு அதிரடி விளையாட்டு திரைப்படம் ஆகும். இப்படத்தினை இராஜமௌலி இயக்கியுள்ளார். *ஸ்டூடண்ட் நம்பர்.1* மற்றும் *சிம்மாஹாத்ரி* போன்ற வெற்றிப் படங்களைத் தொடர்ந்து மூன்றாவது படமாக இதை இயக்கியுள்ளார். இப் படத்தின் கதை ரக்பி யூனியன் பின்னணியைக் கொண்டது. நித்தின் குமார் ரெட்டி மற்றும் ஜெனிலியா முக்கியக் கதாபாத்திரத்தில் நடித்துள்ளனர். இத் திரைப்படம் இந்தியில் "ஆர் பார்: த ஜட்ஜ்மெண்ட் டே" (2012), தமிழில் "கழுகு", மற்றும் மலையாள மொழியில் "சாலஞ்ச்" என்கிற பெயரில் டப்பிங் செய்யப்பட்டது.
# சை (திரைப்படம்)

## கதை

பிரித்வி (நித்தின் குமார் ரெட்டி) மற்றும் சஷாங் ஹைதராபாத் கல்லூரியில் படிக்கும் மாணவர்கள். இவர்கள் இருவரும் இரு குழுக்களுக்கு தலைவர்களாக உள்ளனர். போராடும் குணம் கொண்ட இரு அணியினருக்கும் ரக்பி யூனியன் விளையாட்டு விருப்பமுடையதாக உள்ளது. தங்களுக்கிடையே நடக்கும் காரியங்களுக்கு ரக்பி விளையாடி வெற்றி பெறுவதின் மூலம் தங்களது மேலாண்மையை நிலைநாட்டுகின்றனர்.  
ஒரு நாள், மாஃபியா தலைவரான பிக்ஷு யாதவ் (பிரதீப் ரவட்) கல்லூரியின் நிலத்தை கையகப்படுத்தி விட்டதாகக் குறிப்பிடும். நீதிமன்றத்தின் அரசாணைய அக் கல்லூரி மாணவர்களிடம் தெரிவிக்கிறான். இதை அறிந்த பிருத்வி மற்றும் ஷசாங்க் அணியினர் தங்களுக்கிடையே உள்ள கருத்து வேற்றுமைகளை மறந்து ஒன்றிணைகின்றனர். கல்லூரி நிலத்தை திரும்பப் பெற வேண்டி பிக்ஷு யாதவை தாக்குகின்றனர். மாணவர்களின் தாக்குதலை சமாளிக்கமுடியாமல் பிக்ஷு யாதவ் ஒரு சவால் விடுகிறான். ரக்பி விளையாட்டின் மூலம் தனது அணியைத் தோற்கடித்தால் கல்லூரி நிலத்தை திரும்பத் தருவதாகக் கூறுகிறான். பிருத்வி எவ்வாறு தனது அணியினரை ஒன்று சேர்த்து, தலைமை தாங்கி வெற்றி பெறுவது மீதிக் கதையாகிறது..
# சை (திரைப்படம்)

## நடிகர்கள்

- நித்தின் குமார் ரெட்டி - பிருத்வி
- ஜெனிலியா -இந்து
- சஷாங்
- பிரதீப் ரவட்
- நாசர்
- அஜய்
- ராஜீவ் கனகாலா
- தனிகில்லா பரணி
- வேணு மாதவ்
- சப்ரீத்
- சமீர் ஹசன்
- சிவநாராயணா நரிப்பிடி
- நார்சிங் யாதவ்
- எஸ். காஞ்சி
- சாய் சூர்யா
- ஆலாபதி லட்சுமி
- ப்ரீதி நிகம்
- சத்ரபதி சேகர்
- ஷிரவன்
- இராஜமௌலி சிறப்புத் தோற்றம்
# சை (திரைப்படம்)

## படக்குழு

- **இயக்குநர்**: இராஜமௌலி
- **திரைக்கதை**: எஸ். எஸ். இராஜமௌலி
- **கதை**: கே. வி. விஜயேந்திர பிரசாத்
- **வசனம்**: எம். ரத்னம்
- **தயாரிப்பாளர்**: ஏ. பாரதி
- **இசை**: கீரவாணி (இசையமைப்பாளர்)
- **ஒளிப்பதிவு**: கே. கே. செந்தில் குமார்.
- **படத்தொகுப்பு**: கோட்டகிரி வெங்கடேசுவர ராவ்
- **கலை இயக்குநர்**: ஆனந்த் சாய்
- **ஆடைகலன் வடிவமைப்பாளர்**: ரமா இராஜமௌலி
- **சண்டை பயிற்சி**: ராம் லக்ஷ்மண், விஜய்
# சை (திரைப்படம்)

## இசை

இப் படத்திற்கு இசை அமைத்தவர் கீரவாணி (இசையமைப்பாளர்):  
- "அப்புடுடப்புடு" - லக்கி அலி & சுமங்கலி - எழுதியவர் : எம். எம். கீரவாணி
- "சன்டைனா புஜ்ஜைனா" - கல்யாணி மாலிக், ஸ்மிதா, & வசுந்தரா தாஸ் - எழுதியவர் : சந்திரபோஸ்
- "கங்கா ஏ/சி" - கல்யாணி மாலிக், ஸ்மிதா, & வசுந்தரா தாஸ் - எழுதியவர் : சந்திரபோஸ்
- "குட்லொவுண்டி" - திப்பு & மாலதி - எழுதியவர் : புவன சந்திரா
- "நல்லா நல்லனி கள்ளா" - எம். எம். கீரவாணி, & சித்ரா - எழுதியவர் சிவ சக்தி தத்தா
- "பந்தம் பந்தம்" - தேவி ஸ்ரீ பிரசாத், எம். எம். கீரவாணி, திப்பு, சந்திரபோஸ், கல்யாணி மாலிக் & ஸ்மிதா - எழுதியவர் : சந்திரபோஸ்
# சை (திரைப்படம்)

## வரவேற்பு

இத் திரைப்படம் ஒரு மையத்தில் 365 நாட்கள் ஓடி, வசூலில் சாதனை புரிந்தது. இது அத்கச் செலவில் தயாரிக்கப்பட்ட படமாகும்..
இப் படத்தில் தோன்றும் 2015 ரக்பி உலகக்கிண்ணம் படக்காட்சிகள் மக்களிடையே பெரும் வரவேற்பைப் பெற்றன.
# தெலுங்கு

**தெலுங்கு**
:
- தெலுங்கு மொழி - தென்னிந்தியாவில் குறிப்பிடத்தக்க திராவிட மொழிகளுள் ஒன்று.
- தெலுங்கு எழுத்துமுறை - தெலுங்கு மொழியை எழுதுவதற்கான வரிவடிவம்
- தெலுங்கர் - தெலுங்கு மொழி பேசும் இந்திய இனக்குழு
# தெலுங்கு

## இவற்றையும் காண்க

- ஆந்திரத் திரைப்படத்துறை
- பிரபலங்கள் கிரிக்கெட் கழகம்
# இதய வாசல்

***இதய வாசல்*** சந்திரனாத் இயக்கத்தில் 1991இல் வெளிவந்த நகைச்சுவைத் தமிழ் திரைப்படம். இதில் ரமேஷ் அரவிந்த் மற்றும் மீனா முக்கியக் கதாபாத்திரத்தில் நடித்துள்ளனர். இத் திரைப்படம் வி. பி.எஸ். தயாரிக்க, விஜியின் இசையில் 1991, மே மாதம் 17ம் நாள் வெளிவந்தது.
# இதய வாசல்

## கதை

அரவிந்த் (ரமேஷ் அரவிந்த்) ஒரு சிறந்த தொழிலதிபராக இருக்கிறான். அவனுடைய சகோதரன் முரளி (அச்சமில்லை கோபி) தன் மனைவி விவாகரத்து பெற்றதால் குடிகாரனாகிறான். அதனால் குற்றவுணர்ச்சியடைந்த அவர்களின் தந்தை கிருஷ்ணசாமி (சேது வினாயகம்) அரவிந்தின் திருமண விவகாரத்தில் முழு உரிமை அளிக்கிறார். அரவிந்த் வாணியைக் (மீனா)காதலிக்கிறான். அதனால் வாணியின் தந்தையிடம் தன் திருமணம் குறித்துப் பேசுகிறான். ஆனால் அவர் மறுக்கிறார். ஏனெனில் அவரின் மூத்த மகள் (சபிதா ஆனந்த்) பணக்காரரைத் திருமணம் செய்துகொண்டு தற்சமயம் பிரிந்து வாழ்வதை நினைவு கூர்கிறார். அரவிந்த் வாணி எங்கு சென்றாலும் பின்தொடர்ந்து சென்று அவளை அடைய முயற்சிக்கிறான். இதனால் பல இன்னல்களுக்கு ஆளாகிறான். முன்னாள் காவல்துறை அதிகாரியான கணேஷ் (சரத்குமார்) அரவிந்திற்கு உதவி செய்கிறார். அரவிந்தும் வாணியும் வாழ்க்கையில் ஒன்று சேர்ந்தார்களா? என்பதுடன் கதை முடிவுக்கு வருகிறது.
# இதய வாசல்

## நடிப்பு

அரவிந்த் - ரமேஷ் அரவிந்த்  
வாணி - மீனா  
கணேஷ் - சரத்குமார்  
வாணியின் சகோதரி - சபிதா ஆனந்த்  
டெல்லி கணேஷ்  
உதய் பிரகாஷ்  
பலராமன்- கவுண்டமணி  
ஜாயிண்ட் - விவேக்  
கிருஷ்ணசாமி - சேது விநாயகம்  
முரளி - அச்சமில்லை கோபி  
உமா - சங்கீதா  
பாண்டு  
ஜி. கே. ரத்னம் - ரவிராஜ்  
திடீர் கண்ணையா  
பிரதீபா  
வாசுகி  
லதா  
பேபி சங்கீதா  
இந்து - வைஷ்ணவி
# இதய வாசல்

## பாடல்கள்

இப்படத்திற்கு இசை அமைத்தவர் விஜி மேனுயல். பாடல்களை முத்துலிங்கம், புலமைப்பித்தன் மற்றும் மு. மேத்தா எழுதியுள்ளனர்.  
| எண் | பாடல் | பாடியவர்கள் | காலம் |  |
| --- | --- | --- | --- | --- |
| 1 | 'என் மனம்போல்' | Mano, மலேசியா வாசுதேவன், அருண்மொழி | 4:45 |  |
| 2 | 'எப்போதும் காதலியா' | தீபன் சக்ரவர்த்தி | 3:10 |  |
| 3 | 'காதல் ஜோடிதான்' | கே. ஜே. யேசுதாஸ் | 4:45 |  |
| 4 | 'கண்ணுக்குள் உன்னைத்தான்' | மனோ, சித்ரா | 4:40 |  |
| 5 | 'வா நீ அன்பே' | எஸ். பி. பாலசுப்பிரமணியம், குழு | 4:54 | } |
# இதய வாசல்

## வரவேற்பு

*தி நியூ இந்தியன் எக்சுபிரசு* பத்திரிகையின் நிருபரான என். கிருஷ்ணசுவாமி,தன் விமர்சனத்தில் வி. சுகுமாரின் ஒளிப்பதிவும் விஜியின் இசையும் நன்றாக உள்ளது எனவும், கம்லேஷ் குமாரின் வசனங்கள் குறிப்பிட்டுச் சொல்லும்படியாக இருக்கிறது எனக் கூறியுள்ளார். மேலும் திரைக்கதை கதைக்குள் கதை என்னும் அமைப்பில் உள்ளதால் அதுவே இப்படத்தின் பலவீனமாக உள்ளது என்று கூறியுள்ளார்.
# ஐநூறும் ஐந்தும்

**ஐநூறும் ஐந்தும்** (Ayynoorum Ayynthum) என்ற திரைப்படம் தமிழ் மொழியில் வெளிவந்துள்ளது , இதனை எழுதி இயக்கியவர் ஸ்டான்சின் ரகு , இதில் தீபக் சுந்தர்ராஜன் ,சங்கர், சின்னு குருவிலா, லிவிங் ஸ்மைல் வித்யா மற்றும் டி. எம். கார்த்திக் ஆகியோர் முக்கியக் கதாபாத்திரத்தில் நடித்துள்ளனர்.
# ஐநூறும் ஐந்தும்

## கதை

500 ரூபாய் நோட்டு ஒன்று ஐந்து வெவ்வேறு பாத்திரங்கள் மூலம் விசித்திரமான பயணம் மேற்கொள்வதே கதையாகும். 500 ரூபாய் நோட்டுடன் படம் பயணம் செய்தாலும், அது உண்மையில் 5 முக்கிய கதாபாத்திரங்கள் மீது கவனம் செலுத்துகிறது, அவர்கள் வாழ்க்கையில் ஒருவருக்கொருவர் எவ்வாறு வித்தியாசமாக நடந்து கொள்கிறார்கள் என்பதை இப்படம் சொல்கிறது
# ஐநூறும் ஐந்தும்

## நடிகர்கள்

- தீபக் சுந்தர்ராஜன் - சுடலை
- சங்கர் - ஆதி
- லிவிங் ஸ்மைல் வித்யா - சுந்தரி
- சின்னு குருவிலா - ஜென்னி
- டி. எம். கார்த்திக் - ராடிகல்
- லட்சுமி பிரியா சந்திரமெளலி
- விஸ்வநாத் நடராஜன்
- ரமேஷ் மூர்த்தி
- வினோத் குமார்.
# ஐநூறும் ஐந்தும்

## தயாரிப்பு

இந்தப்படம் தயாரிப்பில் பல்வேறு போரட்டங்களைச் சந்தித்துள்ளது. தயாரிப்பாளர்கள் நிதியுதவியை வழக்கமான வழியில் போராடிய பிறகு, ஹாரிசன் ஃபிலிம்ஸ் குழுவிற்கு இன்னும், தங்கள் கதையை படமாக்க போதிய பணம் ஒரு பெரிய தடை இருந்தது. தயாரிக்க முடிவு செய்தவுடன், இயக்குநர் ரகு 15 நாட்களில் இதன் திரைக்கதையை எழுதினார். டி.எம்.கார்த்திக் சீனிவாசன் நடித்த பாத்திரத்தைப் போலவே இந்த படத்தில் நடித்துள்ள வேறு சில கதாபாத்திரங்களும் உண்மையான வாழ்க்கையிலிருந்து ஊக்கம் பெற்றுள்ளனர். இதன் படபிடிப்பு 21 நாட்களில் முடிவடைந்துள்ளது. இதன் ஒரு நிமிட படமுன்னோட்டம் யூடுயூப் இல் வெளியிடப்பட்டது. பணம் இல்லாமல் இந்த உலகம் இயங்குவதற்கான ஒரு கருத்தினை ஊக்குவிக்க ஒரு மராத்தான் போட்டி நடத்தப்பட்டது அதில் சுமார் 150 பேர் பங்கேற்றனர்.
# ஐநூறும் ஐந்தும்

## ஒலித்தொகுப்பு

இப்படத்தின் பாடல்களை எழுதி இசையமைத்தவர் எஸ். ராமானுஜம் மற்றும் எஸ். ரமேஷ்.
# ஐநூறும் ஐந்தும்

## விமர்சனம்

2012இல் கேரளவின் தலைநகரம் திருவனந்தபுரத்தில் நடைபெற்ற சர்வதேசத் திரைப்படவிழாவில் திரையிட வாய்ப்பு பெற்றது, மேலும், 2013இல் ஜெர்மனியில் நடைபெற்ற இந்தியத் திரைப்படவிழாவிலும் திரையிடப்பட்டது.
# ஐநூறும் ஐந்தும்

## வெளியீடு

ஆக்ஸெசபுள் ஹாரிஸான் பிலிம்ஸ் வழக்கத்திற்கு மாறாக திரையரங்குகளில் திரையிடுவதற்கு முன்னால் யுடூயூப் இல் வெளியிட்டது.
# பிரபாஸ் சீனு

**பிரபாஸ் சீனு ** என்பவர் தெலுங்குத் திரைப்பட நகைச்சுவை நடிகர் ஆவார்.  
சீனுவின் தன்னுடய பெயருடன் நடிகர் பிரபாஸ் பெயரையும் இணைத்து பிரபாஸ் சீனு என கூறிக்கொண்டார். திரைப்படக் கல்லூரியில் தொடங்கிய இவர்கள் நட்பு திரையுலகிலும் தொடர்கிறது.
நகைச்சுவை கதாபாத்திரத்தில் நடிப்பதோடு அதில் எதிர்மறை நடிகராகவும் நடித்தார்.
# பிரபாஸ் சீனு

## குறிப்பிடத்தக்க திரைப்படங்கள்

- *வர்சம்* (2004)
- *விக்ரமகுடு* (2006)
- *டார்லிங்* (2010)
- *மிஸ்டர். பர்பெஃக்ட் * (2011)
- *நூலாகும் நேனா* (2012)
- *நந்தீஸ்வருடு* (2012)
- *கம்பர் சிங்* (2012)
- *ஆனந்தம் ஆனந்தமே...* (2013)
- *சேடோ*
- *கீத கோவிந்தம் (திரைப்படம்)* (2018)
# சப்தகிரி

**சப்தகிரி** (பிறப்பு **வெங்கட பிரபு பிரசாத்**) என்பவர் தெலுங்கு திரைப்படத்துறையில் பணியாற்றியவர் நடிகர் மற்றும் துணை இயக்குநர் ஆவார்.  
ஆந்திரப் பிரதேசம் சித்தூர் புங்கனூர் என்ற இடத்தில் பிறந்தார். இவருடைய தந்தை வன அலுவலர் ஆவார். வெங்கட பிரபு பிரசாத் என்ற பெயரை திருமலையில் நடந்த சம்பவத்திற்கு பிறகு சப்தகிரி என்று பெயர் மாற்றம் செய்தார்.
# அல்லு ராமலிங்கம்

**அல்லு ராமலிங்கம்** (1 அக்டோபர் 1992-30 ஜூலை 2004) என்பவர் தெலுங்கு திரைப்பட நகைச்சுவை நடிகர் ஆவார். இவர் ஆயிரத்திற்கும் மேற்பட்ட டோலிவுட் திரைப்படங்களில் நடித்துள்ளார்.
# அல்லு ராமலிங்கம்

## விருதுகள்

- ரகுபதி வெங்கையா விருது 2001
- பத்ம சிறீ விருது - இந்திய அரசால் தெலுங்கு மொழி திரைப்பட உலகில் நகைச்சுவை நடிகராக பங்களித்தமைக்காக தரப்பட்டது மீண்டும் 1970 இல் பத்மசிறீ விருது பெற்றார்.
- பிலிம்பேர் வாழ்நாள் சாதனையாளர் விருது - 1999
# கதம் கதம்

**கதம் கதம்** (Katham Katham) 2015இல் வெளிவந்த தமிழ் அதிரடித் திரைப்படம். இதை இயக்கியவர் அறிமுக இயக்குநர் பாபு தூயவன். இதில் நந்தா, நடராஜன் சுப்பிரமணியம், சனம் ஷெட்டி, ஷரிகா முக்கிய வேடங்களில் நடித்துள்ளனர். இதை அப்பு மூவீஸ் தயாரித்துள்ளது. இவர்களுடன் நிழல்கள் ரவி, கிரேன் மனோகர்,சிங்கமுத்து, மற்றும் பாண்டு துணை கதாபாத்திரங்களில் நடித்துள்ளனர்.
# கதம் கதம்

## கதை

நந்தா (நந்தா (நடிகர்)) ஒரு நேர்மையான காவல்துறை துணை ஆய்வாளராக இருப்பதினால் அடிக்கடி இடமாற்றலுக்கு உட்படுத்தப்படுகிறார். தற்போது மாற்றலாகி பொள்ளாச்சி காவல் நிலையத்திற்கு வருகிறார். அங்குள்ள காவல்துறை ஆணையர் பாண்டியன் (நடராஜன் சுப்பிரமணியம்) மந்திரி பெரியண்ணனின் கையாளாக இருப்பதை அறிகிறார். காவல் நிலையத்திலுள்ள அனைவருமே அரசாளும் மந்திரியின் ஊழலுக்குத் துணை போவதைக்கண்டு அதிர்ச்சியடைகிறார். இதனால் கட்டளைகளை நிறைவேற்ற நந்தா கடும் முயற்சி செய்கிறார். அது இயலாததால் நந்தாவிற்கும் பாண்டியனுக்கும் பகை ஏற்பட்டது. மந்திரி பெரியண்ணனின் ஆட்கள் பாண்டியனைக் கொல்ல வரும்போது அவர்களிடமிருந்து தப்பிக்கிறார். பொது மக்களின் உதவி பெற்றுக் குணமாகி நேர்மையான காவல்துறை ஆணையராக பாண்டியன் திருந்தி வருகிறார். நந்தா இதை நம்பவில்லை.  
மற்றொரு நேர்மையான அதிகாரி பெரியண்ணனின் ஆட்களால் கொல்லப்படுகிறார். இதற்கு பாண்டியன் தான் காரணம் என்று நந்தா குறை கூறுகிறார். மேலும் குறுகிய வழியில் இந்தப் பதவிக்கு வந்ததாக பாண்டியனைச் சாடுகிறார். அதனால் நந்தா பெரியண்ணணுக்கும், அவன் ஆட்களுக்கும் தவறான செய்தி அனுப்பி பாண்டியனுடன் மோத விடுகிறார். ஆனால் பாண்டியன் , பெரியண்ணன் மற்றும் அவன் ஆட்களிடம் சண்டையிட்டு அனைவரையும் கொன்றுவிடுகிறார். இப்போது நந்தா உண்மையை அறிந்து அங்கிருந்து சென்றுவிடுகிறார்.
# கதம் கதம்

## நடிப்பு

நந்தா - நந்தா (நடிகர்)  
ஆய்வாளர் பாண்டியன் - நடராஜ் சுப்பிரமணியம்  
மது - சனம் ஷெட்டி  
பிரியா - ஷரிகா  
எஸ்பி ரவிச்சந்திரன் - நிழல்கள் ரவி  
சிங்கமுத்து - காவலர் குமார்  
கிரேன் மனோகர் - காவலர் சுவாமி தாஸ்  
பாண்டு - மதுவின் தந்தை  
காஜல் பசுபதி - பத்மினி  
ராஜகோபலன் - அமைச்சர் பெரியண்ணன்  
வினோத் - உதவி காவல் ஆய்வாளர் கண்ணன்  
ஹரீஷ் - சக்தி அமைச்சரின் மகன்  
கே. ஆர். செல்வராஜ் - நந்தாவின் தந்தை  
சௌந்தர் - காவலர் சௌந்தர்  
சேஷு - காவலர் உன்னிகிருஷ்ணன்  
மனோ பெட்ரா - காவல் உயர் அலுவலர்  
சிந்து - மணிமேகலை  
மருது பாண்டி  
நிஷா தாஸ்  
முத்துKகுமரன்- திருமணபதிவாளர்
# கதம் கதம்

## பாடல்கள்

இப் படத்திற்கு இசை அமைத்தவர் தாஜ் நூர்.
# கதம் கதம்

## வரவேற்பு

இந்தப் படம் எதிர்மறையான விமர்சனத்தையே சந்தித்தது. தி டைம்ஸ் ஆஃப் இந்தியா 5 க்கு 2.5 மதிப்பெண் வழங்கி சிஃபி வலைத்தளம் இதனை மோசமான திரைப்படம் என விமர்சனம் செய்தது.
# ஜெயலலிதா (தெலுங்கு நடிகை)

**ஜெயலலிதா** என்பவர் தெலுங்கு நடிகை ஆவார். தென்னிந்திய மொழிகளான கன்னட, மலையாளம், மற்றும் இந்தித் திரைப்படங்களில் நடித்துள்ளார்.  
இவர் குடிவாடாவில் பிறந்தார். குண்டூரில் இளங்கலை பட்டம் பெற்றார். இவருடைய சகோதரியுடன் இணைந்து ஆயிரத்திற்கும் மேற்பட்ட நாடகங்களில் நடித்துள்ளார்.
# ஜெயலலிதா (தெலுங்கு நடிகை)

## டிவி தொடர்

துர்கம்மா (ஜீ தெலுங்கு) * கோராண்டா தீபம் *
- "முத்துலா மங்கு" முக்கா தேவி (ஜீ தெலுங்கு)
- *ராதா கோபாலன்* ஜெயதேவியம்மா (ஜெமினி தொலைக்காட்சி)
- *அம்மி.காம்* அம்மா (மா தொலைக்காட்சி)
# நீ உன்னை அறிந்தால்

**நீ உன்னை அறிந்தால்** (*Nee Unnai Arindhaal*) 2009 இல் வெளிவந்த தமிழ் நாடகத் திரைப்படமாகும். இதை இயக்கியவர் வி. ரிஷிராஜ் மற்றும் இந்தியன் பாஸ்கர். இப்படத்தில் முரளி, வி. ரிஷிராஜ், அறிமுக நடிகை குஷி ஆகியோர் முன்னணி பாத்திரங்களில் நடித்திருந்தனர். இவர்களுடன் ரிஷா, டி. கே. கலா, டி. ஹரிகிருஷ்ணன், இந்தியன் பாஸ்கர் மற்றும் தாதா முத்துகுமார் போன்றோரும் உடன் நடித்திருந்தனர், இப்படத்தை இசட். டி சௌத்ரி தயாரித்திருந்தார். இதன் இசை ஆர். கே. சுந்தர், இப்டம் 2009 ஜூலை 3 அன்று வெளிவந்தது.
# நீ உன்னை அறிந்தால்

## கதை

சடை (வி. ரிஷிராஜ்) ஒரு அனாதை, சிறு வயதிலிருந்தே கோபாலின் தாயாரால் தனது மகனைப் போலவே வளர்க்கப்பட்டு வருகிறான். கோபால் (முரளி) நல்ல எண்ணம் கொண்டுள்ளவராகவும், அதற்கு நேர்மாறாக சடை இருக்கிறான். கோபால் வள்ளியை காதலித்து திருமணம் செய்து கொண்டு வாழ்ந்து வருகிறார். சடைக்கு திருமணம் செய்து வைக்க கோபாலும் அவரது தாயாரும் முயற்சி செய்கின்றனர். ஆனால், அந்தப் பெண் சடையின் நடத்தையினால் மறுத்து விடுகிறார்., இதற்கிடையில் கோபாலின் தாயார் இறந்துவிடுகிறார். வள்ளி தனது கணவன் கோபாலிடம் சடையின் மோசமான செயல்களைப் பற்றி தெரிவிக்கிறார். ஆனால் , கோபால் அதை மறுக்கிறார். சடையின் நிலைமை மேலும் மோசமாகிறது. கடைசியில் சடை வள்ளியிடமே தவறுதலாக நடந்து கொண்டு அவளை கொலையும் செய்து விடுகின்றான். கோபாலுக்கு சடையைப் பற்றி உண்மையை தெரிந்து கொண்டு எவ்வாறு தனது மனைவியின் இறப்பிற்கு பழி வாங்குகிறான் என்பது படத்தின் முடிவாகும்
# நீ உன்னை அறிந்தால்

## நடிகர்கள்

- முரளி - கோபால்
- வி. ரிஷ்ராஜ் - சடை
- குஷி - வள்ளி
- ரிஷா - தாஷினி
- டி. கே. கலா - கோபாலின் தாயார்
- டி. ஹரிகிருஷ்ணன்
- இந்தியன் பாஸ்கர்
- தாதா முதுகுமார் - வள்ளியின் தந்தை
- லைலா
சித்ரா
- ரயில் ரவி
- சீர்காழி எம். சிவா
- சென்ட்ரல் கருணா
- எம்ஜிஆர் நகர் இளங்கோ
- மைனர்
- தங்கராஜ்
- ராஜா
- முருகன்
- பார்த்திபன்
- மாஸ்டர் சபரி பிரியன்
- மாஸ்டர் நிர்மல்
# நீ உன்னை அறிந்தால்

## தயாரிப்பு

முரளி இதில் முக்கியக் கதாபாத்திரத்தில் நடித்திருந்தார், நடிகை குஷி இப்படத்தில் அறிமுகமானார் இவர்களுடன் ரிஷா, டி. கே. கலா, டி. ஹரிகிருஷ்ணன், இந்தியன் பாஸ்கர் மற்றும் தாதா முத்துகுமார் போன்றோரும் உடன் நடித்திருந்தனர். இப்படத்தை 24 பிரேம்ஸ் புரடக்ஸன்ஸ் சார்பில் இசட். டி சௌத்ரி தயாரித்திருந்தார். ஆர். கே. சுந்தர் படத்திற்கு இசையமைத்திருந்தார். இந்தியன் பாஸ்கர் பாடல்களை எழுதியிருந்தார். இப்படம் 2009 ஜூலை 3 அன்று வெளிவந்தது.
# நீ உன்னை அறிந்தால்

## ஒலித்தொகுப்பு

ஆறு பாடல்கள் கொண்ட இதன் ஒலித்தொகுப்பினை ஆர். கே. சுந்தர் மேற்கொள்ள 2009இல் வெளிவந்தது. பாடல்களை இந்தியன் பாஸ்கர் எழுதியிருந்தார். நடிகர் நரேன், இயக்குநர் ராம நாராயணன், தயாரிப்பாளர் சந்திர பிரகாஷ் ஜெயின், முரளி, வி. ரிஷ்ராஜ் , நடிகை குஷி ஆகியோரும் இவ்விழாவில் கலந்து கொண்டனர்.  
| எண் | பாடல் | பாடியோர் | நேரம் |  |
| --- | --- | --- | --- | --- |
| 1 | 'வந்தவரை வாழவைக்கும்' | சந்திரகாந்த் | 4:21 |  |
| 2 | 'தாக்கு தாக்கு' | இந்தியன் பாஸ்கர் | 4:42 |  |
| 3 | 'சொந்தமா ஜொலிக்கிறாள்' | எஸ். எஸ். கென்னடி, சபீதா | 4:07 |  |
| 4 | 'ஒத்த ஒத்த' | ரவி ராஜா, வி. ரிஷ்ராஜ், சதீஷ் | 4:51 |  |
| 5 | 'வாம்மா பொண்னு' | கிருஷ்ணராஜ் | 3:36 |  |
| 6 | 'அந்த நாள்l' | இந்தியன் பாஸ்கர் | 3:57 | } |
# நீ உன்னை அறிந்தால்

## வெளியீடு

சூலை 2009 இல் தமிழ்நாடு அளவில் குறைந்த திரையரங்குகளிலேயே இப்படம் திரையிடப்பட்டது. தினமலர் இதழானது முரளி, ரிஷியைவிட நன்றாக நடித்திருந்தார். ஆனால் திரைக்கதை நன்றாக இல்லை என விமர்சனம் செய்தது.
# கிரிஜா

**கிரிஜா** என்பவர் தெலுங்குத் திரைப்பட நடிகை மற்றும் நகைச்சுவை நடிகை ஆவார். இவர் 1950 கள் மற்றும் 1960 களிலும் திரைப்படங்களில் நடித்துள்ளார்.  
இவர் 1938 மார்ச் 3 அன்று ஆந்திரப் பிரதேசம் கங்கிபடு என்ற இடத்தில் பிறந்தார். கஸ்தூரி சிவராவ் என்பவரின் இயக்கத்தில் 1950 ஆம் ஆண்டு வெளியான *பரமானந்தாயா சிஷ்யுல கதா* என்பதில் முதன் முதலாக நடித்தார். இவர் ரெலங்கி வெங்கடராமையா என்பவருடன் நிறைய திரைப்படங்களில் நடித்தார். இவர்கள் சிறந்த நகைச்சுவை சோடிகளாக அறியப்பட்டார்கள். 1951 இல் வெளியான *பாதாள பைரவி*திரைப்படத்தில் இவரது நடிப்பு மிகவும் போற்றப்படுகிறது.  
1950களில் இவர் தமிழ்த் திரைப்படங்களிலும் நடித்துள்ளார். சி. சன்யாசி ராஜா என்பவரை திருமணம் செய்து கொண்டார். சி. சன்யாசி ராஜா என்பவர் விஜயா கிரி தவ்வா புரொடக்சன்ஸ் என்ற தயாரிப்பு நிறுவனத்தினை நடத்தி வந்தார்.  
இவர்களுடைய மகளான சலீமா என்பவர் மலையாளத் திரைப்படங்களில் நடிகையாக நடித்துள்ளார்.
# பர்வீன் சுல்தானா

**பேகம் பர்வீன் சுல்தானா** (Begum Parveen Sultana பிறப்பு: சூலை 10, 1950) ஒரு இந்துஸ்தானி இசைப் பாடகியாவார் . இவர் இந்திய அரசால் வழங்கப்பட்ட பத்மசிறீ (1976), பத்ம பூசண் (2014) விருதுகளையும், சங்கீத நாடக அகாதமி, வழங்கிய சங்கீத நாடக அகாதமி விருதினையும், (1998), இந்தியாவின் தேசிய அகாடமி ஆஃப் மியூசிக், வழங்கிய நடனம் மற்றும் நாடகத்திற்காகவும் வழங்கப்பட்ட விருதினையும் பெற்றுள்ளார்.
# பர்வீன் சுல்தானா

## இளமை வாழ்க்கை

இந்தியாவின் அசாமிலுள்ள நகோயான், என்ற இடத்தில் ஆப்கானிஸ்தானைச் சேர்ந்த இக்ரமுல் மஜித் மற்றும் ஈரானைச் சேர்ந்த மரூஃபா பேகம் ஆகியோருக்கு மகளாகப் பிறந்தார். இவரது தாத்தா ஆப்கானிஸ்தானிலிருந்து ஈரானுக்கு புலம் பெயர்ந்துள்ளார். இவர் ஆரம்பக் கல்வியை மிஷன் பள்ளியில் பயின்றுள்ளார். தனது மகள் பர்வீனின் திறமையைக் கவனித்த மருஃபா தனது கணவரிடம் மகளுக்கு குருவாக இருந்து பாடல்களை கற்றுக் தர கோரினார். பர்வினின் தந்தை மிகவும் கண்டிப்பானவராக இருந்தார், லதா மங்கேஷ்கரின் பாடல்களைக் கேட்கவும், இந்திய பாரம்பரிய பாடலாசிரியர்களைப் பற்றி தெரிந்து கொள்ளவும் அனுமதித்தார். பின்னர் தனது தாத்தா முகம்மது நஜீஃப் கான் என்பவரிடம் ஆரம்ப பயிற்சியைப் பெற்றார். பின்னர் அவர் பைரெந்திர குமார் ஃபூகன் மற்றும் ஹிரன் சர்மா ஆகியோரிடமிருந்தும் இசையை கற்றுக் கொண்டார் பின்னர் அவரது தந்தையின் ஆலோசனையின்படி, அவர் வங்காளத்தின் பண்டிட் சின்மோய் லஹிரியிடம் இசை கற்றுக் கொண்டார். பண்டிட் சின்மோய் லஹிரியின் வீட்டிற்கு சென்றபோது ஒரு நாள் தனது குருவும் எதிர்கால கணவருமான தில்சாத் கானை சந்தித்தார். பின்னர் இவரை தனது தில்சாத் சீடராக ஏற்றுக்கொண்டார். ஆப்கானிஸ்தானில் உள்ள ஜோஷ்ன் என்ற இடத்தில் நடைபெற்ற ஒரு விழாவில் தில்ஷாத் கானுடன் சேர்ந்து இவரது முதல் பாடலை பாடியுள்ளார். அசைவ மற்றும் சைவ உணவுகள் இரண்டிலும் பர்வீனுக்கு விருப்பமுண்டு . அரங்க நிகழ்ச்சிகளுக்கு பொருத்தமான முகபாவங்களை உறுதிப்படுத்த ஒரு பெரிய கண்ணாடி முன் மணிக்கணக்கில் பயிற்சி மேற்கொள்வார்.
# பர்வீன் சுல்தானா

## தொழில் வாழ்க்கை

1962இல் பர்வீன் 12 வது வயதில் தனது முதல் அரங்கேற்றத்தை நிகழ்த்தினார்.
அப்துல் மஜ்ஜித்தின் அசாமிய படமான மோரம் திரிஷ்னா என்ற படத்தில் தனது முதல் பாடலை ஆரம்பித்தார்.அதன் பிறகு பாலிவுட் படங்களான "காதர் : ஏக் பிரேம் கதா , "குத்ரத் , "தோ பூந்த் பானி* ,*பகீஷா, மற்றும் பல அசாமிய படங்களிலும் பாடியுள்ளார்'', விக்ரம் பட் இயக்கத்தில் சமீபத்தில் வெளியான 1920 என்ற படத்திலும் பாடியுள்ளார். . 1981 இல் வெளியான குத்ரத் படத்தில் இடம் பெற்ற ஹுமெய்ன் தும்சே பியார் கித்னா என்ற பாடலை பாடியுள்ளார்.
எச் எம் வி ,பாலிடர், மியூசிக் இந்தியா, பாரத் ரெக்கார்ட்ஸ், ஆவிடாஸ், சோனா டிஸ்க் மற்றும் அமினோ போன்ற இசை நிறுவனங்களுக்கு பாடியுள்ளார்.  
1976 ஆம் ஆண்டில் தனது 25வது வயதில் பத்மஸ்ரீ விருதினை பெற்றுள்ளார்.
# பர்வீன் சுல்தானா

## சொந்த வாழ்க்கை

உஸ்தாத் தில்ஷாத் கானை திருமணம் செய்து கொண்டுள்ளார். இவர்களுக்கு ஒரு மகள் உண்டு.
# பர்வீன் சுல்தானா

## விருதுகள்

- பத்மஸ்ரீ விருது, 1976
- கந்தர்வ கலாநிதி , 1980
- மியான் தான்சேன் பரிசு ,1986
- அசாம் அரசு வழங்கிய சங்கீத் சம்ரக்கி, 1994
- பிலிம் ஃபேர் சிறந்த பெண் பாடகிக்கான விருது - குத்ரத் படத்திற்காக பாடிய ஹுமெய்ன் தும்சே பியார் கித்னா என்ற பாடலுக்காக விருது ,1981
- சங்கீத நாடக அகாதமி விருது, 1999
- அசாம் அரசு வழங்கிய ஸ்ரீமன்ட் சங்கர் தேவ் விருது .
- 2014:இந்திய அரசு வழங்கிய பத்ம பூசண் விருது
# பர்வீன் சுல்தானா

## திரைப்பட வரலாறு

பர்வீன் பல படங்களில் பல பாடல்களை வருடம் முழுவதும் பாடி தனது குரல் வளத்தை வெளிப்படுத்தியுள்ளார்.
# சலீமா

**சலீமா** என்பவர் மலையாளத் திரைப்பட நடிகை ஆவார் . இவர் ஆரண்யகம் திரைப்படத்தில் முக்கிய கதாப்பாத்திரத்தில் நடித்தார். வந்தனம் திரைப்படத்தில் இரண்டாவது நாயகியாக நடித்திருந்தார்.  
சலீமா 1986 இல் வெளியான மலையாளத் திரைப்படமான நாகக்ஷாதங்கள் படத்தில் அறிமுகமானார். இவர் தெலுங்கு திரைப்பட உலகில் பிரபலமான கிரிஜா என்பவரின் மகள்.  
மலையாளத் திரைப்படங்கள் மட்டுமின்றி தமிழ், கன்னடம், தெலுங்குத் திரைப்படங்களிலும் சலீமா நடித்துள்ளார். தொலைக்காட்சி தொடர்கள், நிறுவன விளம்பரங்கள் ஆகியவற்றிலும் நடித்துள்ளார்.  
சில வருடங்களுக்கு பிறகு 2017 இல் மீண்டும் மலையாளத் திரைப்படங்களில் நடிக்க தொடங்கினார்.
# சலீமா

## ஆதாரங்கள்

- http://malayalam.oneindia.in/movies/news/2011/11/09-gifted-actress-saleema-vineeth-memory-aid0166.html
- http://entertainment.oneindia.in/celebs/saleena.html
- http://oldmalayalamcinema.wordpress.com/2011/10/03/starbursts-on-the-malayalam-screen-saleema/
- http://www.mathrubhumi.com/movies-music/news/actress-saleema-to-return-cinema-1.1802430
# இராமானுசரின் தலையாய தேற்றம்

**இராமானுசரின் தலையாய தேற்றம்** (Ramanujan's master theorem), சீனிவாச இராமானுசன் என்ற கணிதவியலாளரின் பெயரிடப்பட்டகணிதத்தில் ஒரு தேற்றமாகும். என்று பெயரிடப்பட்டது) இத்தேற்றமானது பகுப்பாய்வு சார்பின் மெல்லின் உருமாற்றுக்கு பகுமுறை விரிவாக்கத்திற்கான ஒரு உத்தியை வழங்குகிறது.  
தேற்றத்தின் முடிவுகள் பின்வருமாறு கூறப்படுகிறது:  
சிக்கலெண் மதிப்புடைய சார்பு <math>f(x)</math>-ன் விரிவாக்கமானது
:<math>f(x)=\sum_{k=0}^\infty \frac{\phi(k)}{k!}(-x)^k \! </math> எனில்,  
<math>f(x)</math> இன் மெல்லின் உருமாற்றானது பின்வருமாறு உள்ளது:
: <math> \int_0^\infty x^{s-1} f(x) \, dx = \Gamma(s)\phi(-s) \!</math>  
இங்கு <math> \Gamma(s) \!</math> என்பது காமா சார்பு ஆகும்  
இது வரையறுத்த தொகையீடுகள் மற்றும் முடிவற்ற தொடர்கள் சார்ந்த கணக்கீடுகள் கண்டறிவதற்கு இராமானுசரால் தொடர்ந்து பயன்படுத்தப்பட்ட சார்பு ஆகும்.  
இந்தக் தேற்றத்தின் உயர் பரிமாண பதிப்புகள் குவாண்டம் இயற்பியலில் (ஃபேய்ன்மேன் விளக்கப்படங்கள் மூலம்) பயன்படுகின்றன.  
இதேபோன்ற முடிவுகளை ஜெ. டபிள்யு. எல் கிளாசர் பெற்றார்.
# இராமானுசரின் தலையாய தேற்றம்

## மாற்றுவடிவ சூத்திரம்

இராமானுசரின் தலையாய தேற்றத்தின் மாற்று வடிவ சூத்திரம் பின்வருமாறு:
: <math> \int_0^\infty x^{s-1} ({\lambda(0)-x\lambda(1)+x^{2}\lambda(2)-\cdots}) \, dx = \frac{\pi}{\sin(\pi s)}\lambda(-s) </math>  
மேற்கண்ட சூத்திரத்தில் <math> \lambda(n) = \frac{\phi(n)}{\Gamma(1+n)} \!</math> என்று பிரதியிட்டு காமா சார்பு சமன்பாட்டினைப் பயன்படுத்த இவ்வடிவமானது முன்னர் குறிப்பிட்ட வடிவிற்கு ஒருங்கும். .  
சார்பு <math> \phi </math>-ன் வளர்நிலைகளைப் பொறுத்து <math> 0< \operatorname{Re}(s)<1 </math> என்ற இடைவெளியில் மேற்கண்ட தொகையானது ஒருங்கக்ககூடியது ஆகும்.
# இராமானுசரின் தலையாய தேற்றம்

## நிறுவல்

"இயல்பான" அனுமானங்களுடன் (இருப்பினும் பலவீனமான போதுமான நிபந்தனைகளாக இல்லாதவை) எச்ச தேற்றம் மற்றும் நன்கு அறியப்பட்ட மெல்லின் தலைகீழ் தேற்றம் ஆகியவற்றை ஆதாரமாகக் கொண்டு, கணிதவியலாளர் சி.எச்சு ஆர்டி, இராமானுசரின் தலையாய தேற்றத்தின் நிறுவலை அளித்துள்ளார்.
# இராமானுசரின் தலையாய தேற்றம்

## பெர்னோலி பல்லுறுப்புக் கோவைகளில் பயன்பாடு

பெர்னோலி பல்லுறுப்புக் கோவை <math> B_k(x)\!</math> களின் பிறப்பாக்கி சார்பு வருமாறு:
: <math>\frac{ze^{xz}}{e^z-1}=\sum_{k=0}^\infty B_k(x)\frac{z^k}{k!} \!</math>  
இந்த பல்லுறுப்புக்கோவைகள் ஹர்விட்ஸ் இசீட்டா சார்பின் வடிவில் வழங்கப்படுகின்றன:
:<math>\zeta(s,a)=\sum_{n=0}^\infty \frac{1}{(n+a)^s} \!</math>  
இது <math>n \geq 1</math> க்கு <math> \zeta(1-n,a)=-\frac{B_n(a)}{n} \!</math> என்றவாறு உள்ளது.  
இராமானுசரின் தலையாய தேற்றம் மற்றும் பெர்னோலி பல்லுறுப்புக் கோவைகளின் பிறப்பாக்கி சார்பு ஆகியவற்றை0 பயன்படுத்தும் போது பின்வரும் தொகை வடிவில் இருக்கும்:
:<math>\int_0^\infty x^{s-1} \(\frac{e^{-ax}}{1-e^{-x}}-\frac{1}{x}\) \, dx = \Gamma(s)\zeta(s,a) \!</math>  
இது <math>0<\operatorname{Re}(s)<1\!</math> <math>0<\operatorname{Re}(s)<1\!</math> <math> 0<\operatorname{Re}(s)<1\!</math>க்கு உண்மையாகும் .
# இராமானுசரின் தலையாய தேற்றம்

## காமா சார்பின் பயன்பாடுகள்

காமா சார்பு பற்றி வீர்சார்ட்-ன் வரையறை  
: <math>\Gamma(x)=\frac{e^{-\gamma x}}{x}\prod_{n=1}^\infty \(1+\frac{x}{n}\)^{-1} e^{x/n} \!</math>  
இது <math>\log\Gamma(1+x)=-\gamma x+\sum_{k=2}^\infty \frac{\zeta(k)}{k}(-x)^k \!</math>ன் விரிவாக்கத்திற்கு சமமானதாகும்  
இங்கு <math>\zeta(x)</math>என்பது ரீமன் இசீட்டா சார்பு ஆகும் .  
இராமானுசரின் தலையாய தேற்றம் பின்வருமாறு பயன்படுத்துகிறோம்:  
<math>\int_0^\infty x^{s-1} \frac{\gamma x+\log\Gamma(1+x)}{x^2} \, dx= \frac{\pi}{\sin(\pi s)}\frac{\zeta(2-s)}{2-s} \!</math>  
இது <math>0<Re(s)<1\!</math> உண்மையாகும்  
இங்கு <math> s=\frac{1}{2} \! </math> மற்றும் <math> s=\frac{3}{4} \!</math> ன் சிறப்பு வகைகள் வருமாறு  
: <math> \int_0^\infty \frac{\gamma x+\log\Gamma(1+x)}{x^{5/2}} \, dx =\frac{2\pi}{3} \zeta\( \frac{3}{2} \) </math>  
: <math> \int_0^\infty \frac{\gamma x+\log\Gamma(1+x)}{x^{9/4}} \,dx = \sqrt{2} \frac{4\pi}{5} \zeta\(\frac 5 4\) </math>